<classify> Kerr aliyeanza kuifundisha timu hiyo hivi karibuni alisema juzi mjini hapa kuwa, kamwe hataangalia ukubwa wa jina au mchezaji anayependwa na kiongozi, ila yeye atampanga yule tu mwenye kuonesha uwezo na kujituma uwanjani. Simba iko kisiwani hapa ikijiandaa kwa ajili ya Ligi Kuu Tanzania Bara itakayoanza Septemba.Simba juzi ilianza mechi zake za majaribio, ambapo iliibuka na ushindi wa mabao 2-1 dhidi ya Kombaini ya Wilaya ya Mjini katika mchezo uliofanyika kwenye Uwanja wa Amaan.Alisema kuwa akiwa kama mwalimu wa timu hiyo kwake yeye atakachokifanya ni kuhakikisha wachezaji wanaojituma ndio atakaowapanga na kuwachezesha katika timu na wale wasiojituma kamwe hawatakuwa na nafasi katika timu yake hiyo.Sitomchezesha mchezaji kwa kupendwa na kiongozi au jina, bali nitamchezesha mchezaji atakayeonesha juhudi katika mazoezi na kujituma, na wale wasiojituma hawatakuwa na nafasi kwangu, alisema kocha huyo, ambaye wakati wa uchezaji wake alicheza nafasi ya ulinzi.Aidha, alisema kuwa hii ni mechi yake ya kwanza ya ushindani tokea awasili kuifundisha timu hiyo kwani siku zote alikuwa akiangalia timu hiyo katika DVD.Hata hivyo, alisema kuwa katika mchezo wake huo juzi alikuwa akijaribu kikosi cha kwanza ambacho kilikuwa kikichezeshwa na baadaye kuingiza wachezaji wengine lengo akitaka kutafuta kikosi atakachokitumia katika ligi.Juzi jana niliingiza kwanza kikosi cha kwanza kilichokuwa kikichezeshwa na baadaye nikaingiza kikosi B, lengo nataka nipate timu ambayo nitaitumia katika ligi, alisema.Akizungumzia kiwango cha timu yake katika mchezo huo, kocha huyo alisema kuwa, kikosi chake cha kwanza hakikucheza vizuri tofauti na timu ya pili, ambacho kilicheza kama alivyokuwa akitaka na alivyotoa mafunzo.Kipindi cha kwanza wachezaji hawakucheza vizuri kama navyotaka, lakini kipindi cha pili kikosi B wachezaji walibadilisha mchezo na kucheza kama vile mie ninavyotaka na ninavyowafundisha katika mazoezi, alisema Kerr.  <topic>: michezo 